tomron87/hebrew-wikipedia-sentences-corpus huggingface dataset:
היא ציינה כי פרויקטים מאת האמניות המוזיקליות האהובות עליה - ביניהן אלאניס מוריסט, טיילור סוויפט וקייסי מאסגרייבס היוו השראה לאלבום, בנוסף לסגנון הרוק המאפיין מבצעים כמו נו דאוט והווייט סטרייפס.
רודריגו גם ציינה את המוזיקה שאמה, ג'ניפר, נהגה לשמוע בביתם כשהייתה צעירה - מוזיקת מטאל ופאנק משנות ה-90.
החזון של רודריגו לאלבום היה לבחון מגוון רגשות "חמוצים" שנשים צעירות "לעיתים מתביישות בהם", כמו כעס, קנאה ועצב.
לדבריה, למילה "חמוץ" יש הרבה משמעויות שונות.
היא סיפרה כי ניסתה לכתוב שיר ששמו "Sour" במשך זמן רב אך לא הצליחה בכך, ולכן הבינה שמדובר במילת תואר החובקת את החלק בחייה בו עוסק האלבום.
בראיון למגזין בילבורד סיפרה רודריגו שניסתה לאזן בין שירי "החמצמצים" של האלבום לכמה שירי אהבה, על מנת להימנע מלהיות מוכרת בשל השירים העצובים שלה.
אולם בסופו של דבר היא התחרטה, כדי לשמר את האותנטיות שלה ככותבת שירים.
היא טענה כי אהבה ואושר אינם רגשות שהרגישה בעת העבודה על האלבום.
Sour הוא אחד מהאלבומים הכי מצופים ביותר לשנת 2021. ב-4 בפברואר 2021, ביצעה לראשונה רודריגו את הופעת הבכורה שלה לסינגל "Drivers License", בתוכנית The Tonight Show בכיכובו של ג'ימי פאלון.
ב-1 באפריל, העלתה רודריגו טיזר שהכריז על תאריך הוצאת האלבום.
ב-13 באפריל, פרסמה רודריגו את שמו, Sour, ברשתות החברתיות שלה.
באותו יום פרסמה רודריגו את רשימת הרצועות ואת עטיפת האלבום.
עם סיום מגפת הקורונה, רודריגו מתכננת לערוך סיבוב הופעות על מנת לקדם את האלבום.
הצצה להפקת האלבום הוצגה בהקרנות IMAX של הסרט "שכונה על הגובה" ביום האם.
ב-29 ביוני 2021, סרט הופעה בשידור חי בשם "Sour Prom" שודר בערוץ היוטיוב של רודריגו.
הוא כלל שירים מהאלבום שבוצעו במקומות שונים, כגון "המושב האחורי של לימוזינה, על רחבת הריקודים בנשף, בחדר חושך, ובליווי תזמורת במגרש פוטבול." היא גם הנחתה קטע הכלל שאלות ותשובות בו ענתה על שאלות על יצירת האלבום.
לאחר מכן ביצעה כמה ביצועים חיים של שירים מהאלבום, כולל "Drivers License" ו"Good 4 U".
הסרט תואר כ"חווית הנשף האלטרנטיבית האולטימטיבית", לאחר שרודריגו עצמה סיימה את לימודיה בתיכון זמן קצר לפני כן.
Sour כולל חמישה סינגלים; כשארבעת הראשונים הגיעו לעשרת המקומות הראשונים של מצעד בילבורד הוט 100. "Drivers License", יצא לאור ב-8 בינואר 2021, כסינגל הראשי מתוך האלבום.
וידאו הקליפ לשיר, שביים מתיו דילון כהן, הועלה לערוץ היוטיוב של רודריגו במקביל ליציאת הסינגל.
השיר שבר שורה של שיאים, כולל שיא בספוטיפיי עבור הזרמים החד-יומיים ביותר לשיר שאינו שיר חג, הפתיחה הגדולה ביותר לשבוע הראשון ביותר לשיר בספוטיפיי ובאמזון מיוזיק.
השיר הגיע למקום הראשון בילבורד הוט 100 והפך את רודריגו לאמנית הצעירה ביותר שהופיע לראשונה בראש המצעד.
הוא הוסמך כפלטינה כפולה על ידי איגוד תעשיית ההקלטות האמריקאי.
"Deja Vu", הוכרז כסינגל השני בחשבונות המדיה החברתית של רודריגו ב-29 במרץ 2021, ויצא לאור כעבור שלושה ימים יחד עם וידאו הקליפ שלו, שביים אלי אביטל.
השיר הגיע למקום ה-8 במצעד בילבורד הוט 100, דבר שהפך את רודריגו לאמנית הראשונה ששני שיריה הראשונים דורגו בעשירייה הפותחת של המצעד.
לאחר צאת האלבום הגיע השיר למקום השלישי במצעד.
"Good 4 U", הוכרז כסינגל השלישי בחשבונות המדיה החברתית של רודריגו ב-10 במאי 2021, ויצא לאור ב-14 במאי.
באותו הכרזה סיפרה רודריגו כי תבצע את השיר לראשונה בתוכנית סאטרדיי נייט לייב יום לאחר צאתו.
השיר הגיע למקום הראשון במצעד בילבורד הוט 100, משמע הפך את אלבום הבכורה שלה לראשון בהיסטוריה ששני שירים מתוכו הגיעו ישר למקום הראשון במצעד.
"Traitor" הופץ לתחנות הרדיו האמריקאיות ב-10 באוגוסט, כסינגל הרביעי מתוך האלבום.
לפני שהופץ כסינגל, "Traitor" הגיע למקום התשיעי במצעד הבילבורד הוט 100 עם צאת האלבום, והגיע יחד עם "Good 4 U" ו-"Deja Vu" לעשירייה הפותחת של המצעד.
מגזין בילבורד ציין איך "Traitor" הרשים את מומחי המצעדים והמכירות בהצלחתו המסחרית כשיר שאינו זכה לקידום ושיווק של סינגל.
"Brutal" היה לסינגל החמישי מתוך האלבום ב-24 באוגוסט 2021 ויצא לצד וידאו קליפ נלווה.
השיר הגיע למקום ה-12 במצעד הבילבורד הוט 100 ולראש מצעד שירי הרוק והאנטרנטיביים של בילבורד.
Sour זכה לשבחים עם צאתו.
הקונצנזוס הכללי היה שהאלבום הוא אלבום בכורה חזק שמבסס את רודריגו כפרצוף החדש של מוזיקת הפופ לדור ה-Z.
ב-Metacritic, האלבום קיבל ציון של 83 בהתבסס על 20 ביקורות.
NME כינו את רודריגו זמרת "רב ממדית" שכותבת שירים מפורטים ש"סוגרים מעגל מלא: מלהיות אישיים ומדויקים למזוהים באופן עולמי".
הדיילי טלגרף סבר כי Sour כולל הפקה מודרנית יוצאת מן הכלל, שמתקבלת באיזון האקוסטי-אלקטרוני של האלבום, המשלב בין סגנון הפולק של טיילור סוויפט, ההרמוניות של לורד והלחישות של בילי אייליש עם החוצפה של אלניס מוריסט ואבריל לאבין.
לוס אנג'לס טיימס כינו את האלבום "פופ נהדר לדור ה-Z" שנע בין רוק של שנות התשעים לבלדות אקוסטית, ו"תקליט הפופ הכי מודע לעצמי בזמן האחרון".
אנטרטיינמנט ויקלי הרגישו שהכבדות של Sour מאוזנת עם החן והמודעות העצמית של רודריגו, ושהיא לא מנסה להיות הכוכבת "הבאה", אלא במקום זאת, מזקקת את חייה ואת האלמנטים המוזיקליים שלה לפופ מבטיח, עוצמתי וקליט.
הרולינג סטון כתב כי מעבר לאלילים וההשראות של רודריגו, היא פיתחה דרך לתת-סוגה חדשה לגמרי של פופ באלבום.
וראייטי כינו את Sour "טוב עד כדי גיחוך", ואת רודריגו "מתבגרת לא טיפוסית לעומת רוב זמרי הנוער המנסים לעיתים קרובות לחקות מוזיקה למבוגרים".
הניו יורק טיימס קרא לאלבום "אלבום בכורה בעלי ניואנסים יוצאי דופן", וציין לטובה את נקודות המבט של רודריגו על ההתבגרות שלה בזמן אמת.
האינדפנדנט חשב ש-Sour ממיר את חוויות גיל ההתבגרות של המאה ה-21 ל"בלדות" אוניברסליות, ושיבח את הכנות של רודריגו, תוך שימוש במילים בוטות בשונה מכוכבי הנוער לשעבר ש"לא נהגו לעשות זאת עד שהם נכנסים לתקופת סוף החוזה שלהם".
הם הוסיפו כי המוזיקה המקורית שלה שוברת את "המראית עין הנוצצת שציפינו מנערות כאלה."
פיצ'פורק כינה את האלבום "אוסף פזיז וכאוטי של שירי פרידה מלאות מלנכוליה ושובבות", עם גסויות המפרות את הכללים המוסריים המגבילים את זמרי ערוץ דיסני.
עם זאת, ציינו כי רודריגו "משקיעה יותר בתוכן מאשר בהפקה" וברגעים, מסתפקת בחרוזים פשוטים, ניסוחים מובנים מאליהם ואיכות הקלטה ירודה שחושפת פגמים בקולה של רודריגו.
בגרדיאן נכתב כי Sour הוא "אופוריית פופ" מלוטשת המעבדת כעס, קנאה ומבוכה, וכי האלבום "משמש כאחד מאלבומי הפרידה האותנטיים ביותר שנעשו אי פעם", אך עם זאת, רוב רצועותיו מופקות בסגנון "Drivers License", וכתוצאה מכך התוצר הוא אלבום לא הרפתקני.
מגזין/ארגוןרשימהמיקוםמקורקומפלקסהאלבומים הטובים ביותר לשנת 2021בילבורדרולינג סטון31 האלבומים הטובים ביותר בשנת 2021
לפני צאתו, Sour היה האלבום המוזמן מראש הפופולרי ביותר באפל מיוזיק במהלך השבוע שקדם ליציאתו.
בכך עבר את האלבום Happier Than Ever של בילי אייליש.
בארצות הברית, לאחר צאת השירים "Drivers License" ו-"Good 4 U" והגעתם ישר למקום הראשון במצעד הבילבורד הוט 100, הפך Sour לאלבום הבכורה הראשון בהיסטוריה של ארצות הברית ששני שיריו הגיעו הישר לצמרת המצעד, ובאופן כללי - לאלבום הרביעי אי פעם שהגיע להישג זה.
האלבום הגיע הישר למקום הראשון במצעד הבילבורד 200 עם כ-295,000 יחידות שנמכרו, מתוכם 72,000 מכירות טהורות.
זה היה שבוע הפתיחה הגדול ביותר של אלבום כלשהו בשנת 2021 בארצות הברית, ובכך עבר את האלבום Fearless (Taylor's Version) של טיילור סוויפט שמכר כ-291,000 יחידות.
בשבוע השני לצאתו מכר האלבום 186,000 יחידות נוספות.
"Traitor" הוא השיר הרביעי מתוך האלבום שנכנס לעשיריה הפותחת של המצעד.
שמונה רצועות מהאלבום נכנסו לעשיריה הפותחת במצעד שירי הסטרימינג של בילבורד, ובכך נשבר שיא השירים המופיעים בו זמנית במצעד.
"Brutal" הגיע לראש מצעד מצעד שירי הרוק & האלטרנטיביים, והיה לשיר הראשון שמגיע הישר למקום הראשון במצעד מאז השיר "Cardigan" של טיילור סוויפט.
באוסטרליה, רודריגו השיגה "מיקום שיא כפול", כשהגיעה לראש מצעד האלבומים והסינגלים של ARIA - האלבום הגיע למקום הראשון, ואילו "Good 4 U" עלה למקום הראשון במצעד הסינגלים.
הסינגלים האחרים "Drivers License" ו-"Deja Vu" עלו למקומות 3 ו-5 בהתאמה, בעוד הרצועה "Traitor" נכנסה למקום השביעי; רודריגו הפך לאמן הראשון מאז סוויפט בשנת 2020, שארבעה שירים שלו נמצאים בעשרת המקומות הראשונים במצעד.
שישה שירים אחרים מ-Sour הופיעו ב-50 המקומות הראשונים של המצעד.
באירלנד, Sour הגיע למקום הראשון במצעד האלבומים האירי עם המכירות הגבוהות ביותר בשבוע פתיחה של שנת 2021 במדינה, ועבר את האלבום The Off-Season של ג'יי קול.
Sour צבר את שבוע הפתיחה המצליח ביותר בפלטפורמות הסטרימינג לאלבום בכורה בהיסטוריה, ועבר את When We All Fall Asleep, Where Do We Go?
רודריגו השיגה "מיקום שיא כפול", כאשר "Good 4 U" החזיק במקום הראשון במצעד הסינגלים האירי במשך שבוע שני ברציפות.
"Deja Vu" עלה למקום השני, ואילו "Traitor" נכנס למקום השלישי, וסימן את הפעם הראשונה שזמרת תופסת את שלושת המקומות הראשונים במצעד הסינגלים באותו שבוע.
במצעד האלבומים הניו זילנדי הגיע Sour למקום הראשון, וחמישה משיריו הגיעו לעשירייה הפותחת במצעד הסינגלים בניו זילנד; "Good 4 U", "Deja Vu", "Traitor", "Drivers License" ו-"Brutal" הגיעו למקומות 1, 3, 5, 7 ו-8 בהתאמה.
בבריטניה הגיע Sour לראש מצעד האלבומים בבריטניה עם 51,000 יחידות, כשהוא מאפיל על להקת הפו פייטרס בשבוע הפתיחה הגדול ביותר לאלבום בשנת 2021. הוא גם ציין את שבוע הפתיחה הגדול ביותר לאלבום בכורה מאז אלבום הבכורה של לואיס קפלדי, Divinely Uninspired to a Hellish Extent.
כאשר "Good 4 U" עלה למקום הראשון במצעד הסינגלים בבריטניה במקביל לאלבום, הפכה רודריגו לסולנית הצעירה ביותר בהיסטוריה של בריטניה שהשיגה "דאבל", בגיל 18 ושלושה חודשים.
היא האמנית הראשונה מאז סם סמית' שזכתה לדאבל עם אלבום בכורה.
Sour גם שבר את שיא השמעות הסטרימינג השבועיות של אלבום בכורה בבריטניה בכל הזמנים, ובכך עקפה את קפלדי.
האלבום הושמע 45.7 מיליון פעמים (30,945 יחידות שקולות לאלבום) בשבוע הפתיחה שלו.
כאשר "Traitor" הגיע למקום החמישי במצעד, רודריגו הפכה לזמרת הראשונה אי פעם ששלושה שירים שלה הופיעו בחמשת המקומות הראשונים של המצעד בו זמנית.
נכון ל-17 בנובמבר 2021, כל רצועות האלבום קיבלו תואר מאיגוד תעשיית ההקלטות האמריקאי.
נכון ליוני 2022 מכר האלבום מעל ל־3.7 מיליון עותקים בארצות הברית.
ב־26 ביוני 2022 הפך האלבום לאלבום הבכורה שבילה את מספר השבועות הארוך ביותר בעשירייה הפותחת במצעד הבילבורד 200 במהלך המאה ה-21, כ-52 שבועות.
השיא הקודם הוחזק על ידי אלבום הבכורה של ליידי גאגא, "The Fame".
האלבום נהפך לאלבום הנשי הנמכר ביותר לשנת 2022 בארצות הברית בלבד עם מכירות של מעל 1.2 מיליון עותקים.
רודריגו קיבלה שבע מועמדויות בטקס פרסי גראמי ה-64, כולל אלבום השנה ואלבום הפופ הווקאלי הטוב ביותר לאלבום; שיר השנה והקלטת השנה על "Drivers License"; ותגלית השנה.
היא הפכה לאמנית השנייה הצעירה ביותר (בת 18) שמועמדת בכל ארבע הקטגוריות המרכזיות באותו טקס, אחרי בילי אייליש (שהייתה בת 17, בטקס פרסי גראמי ה-62 בשנת 2020).
טיילור סוויפט, ג'ק אנטונוף וסנט וינסנט שהיו מועמדים לאלבום השנה על Sour עקב שינוי חוק חדש, בסופו של דבר הוסרו מהמועמדות על ידי האקדמיה מכיוון שהשלושה לא היו מעורבים באופן פעיל ביצירת האלבום, אבל שיר שלהם שימש כאינטרפולציה לסינגל של רודריגו "Deja Vu".
פרסשנהקטגוריהתוצאהפרס המוזיקה של LOS402021האלבום הטוב ביותרפרס המוזיקה האמריקאיתאלבום אהוב - פופפרסי המוזיקה של אפל מיוזיקאלבום השנהפרסי בחירת הקהלפרס גראמי2022אלבום השנהאלבום הפופ הווקאלי הטוב ביותרפרס ג'ונוהאלבום הבינלאומי של השנהפרסי המוזיקה של בילבורדאלבום הבילבורד 200 המוביל
בשונה לשאר המגזינים והארגונים שבו האלבום דורג בעשירייה ברוב המקרים, מגזין האלטרנטיב דירג את האלבום במקום ה-7 ברשימתם "50 התקליטים הטובים ביותר לשנת 2021", בטענותם נאמרו כי האלבום "השירים של רודריגו נשמעים כל כך נהדרים בין השאר כי הייתה לה כמות מדהימה של תמיכה בהקלטה, מיקס ומאסטרינג שלהם.
אבל כדי לבטל את ההשפעה והכישרון העצום שהפגינו בהופעת הבכורה המדהימה של רודריגו מפני שהייתה לה גיבוי של לייבל גדול, זה לעסוק בסוג של שיימינג של מוזיקת פופ שתמיד, למען האמת, נעוץ בשנאת הנשים ובמבנה הכוח המובנה בתעשייה".
בהמשך אותה הכתבה, הארגון האלטרנטיב ביצע ספיישל פרסים, בו רודריגו זכתה בפרס "הבכורה הטובה בותר לשנת 2021" על הוצאת אלבום בכורתה Sour.
ביולי 2022, מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-39.
כל רשימת הרצועות נכתבות כמעוצבות באותיות קטנות.
רצועה 4, "", מכיל אינטרפולציה "New Year's Day" (2017), שנכתב על ידי טיילור סוויפט וג'ק אנטונוף.
רצועה 5, "Deja Vu", מכיל אינטרפולציה "Cruel Summer" (2019), שנכתב על ידי טיילור סוויפט, ג'ק אנטונוף וסנט וינסנט.
רצועה 6, "Good 4 U", מכיל אינטרפולציה של "Misery Business" (2007), שנכתב על ידי היילי ויליאמס וג'וש פארו.
מדינהתאריך יציאהפורמטגרסהחברת תקליטיםמקורעולם21 במאי 2021תקליטור • הורדה דיגיטלית • סטרימינג • מארז תקליטורים • קלטת שמעסטנדרטיתגפן רקורדסאוסטרליהתקליטורדלוקסיפן2 ביוני 2021יוניברסל מיוזיק יפןסטנדרטיתעולם20 באוגוסט 2021תקליטגפן רקורדסאוסטרליה28 באוגוסט 2021תקליט
SpaceX Crew-2 (ידועה גם בשם USCV-2) היא המשימה המבצעית השנייה של החללית דרגון C206 אנדוור מתוצרת SpaceX כחלק מהתוכנית המאוישת המסחרית של נאס"א, והטיסה השלישית בסך הכל של חללית מדגם דרגון 2. המשימה שוגרה ב-23 באפריל 2021 על גבי משגר הפאלקון 9 מכן שיגור 39A שבמרכז החלל קנדי.
בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארת'ור, יחד עם היפני אקיהקו הושידה בשירות הסוכנות היפנית לחקר החלל ותומא פסקה הצרפתי בשירות סוכנות החלל האירופית.
צוות SpaceX Crew-2 הצטרף למשלחת מס' 65 לתחנת החלל הבין-לאומית.
תפקיד אסטרונאוט מפקד החללית שיין קימברו, נאס"א טיסת חלל שלישית טייסת מייגן מקארתור, נאס"א טיסת חלל שנייה מומחה משימה 1 אקיהקו הושידה, JAXA טיסת חלל שלישית מומחה משימה 2 תומא פסקה, סוכנות החלל האירופית טיסת חלל שנייה
צוות המשימה הורכב כולו מאסטרונאוטים ותיקים אשר טסו בעברם לחלל, אם כי עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל.
בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2. שיין קימברו טס לפני כן לחלל פעמיים במשימות STS-126 וסויוז MS-02. אקיהקו הושידה אשר טס גם הוא לפני כן במשימות STS-124 וסויוז TMA-05M, שימש כמפקד תחנת החלל הבינלאומית בעת שהותם.
עבור תומא פסקה הצרפתי הייתה זו טיסתו השנייה אל תחנת החלל הבינלאומית.
ב-23 באפריל 2021, חללית הדרגון C206 אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1061.2) נחת בחזרה על פלטפורמה צפה באוקיינוס האטלנטי.
23 שעות לאחר השיגור, עגנה חללית אל מודול הרמוני שבתחנת החלל הבינלאומית.
במהלך משימתם בת ששת החודשים היו חברי משלחת מס' 65 לתחנת החלל הבין-לאומית בפיקוד שאנון ווקר ולאחר סיום פעילותה היו חלק של משלחת מס' 66 בפיקוד תומא פסקה.
ב-21 באפריל בוצע שינוי מיקום עגינה של החללית.
לאחר השלמת תנתוכנית החלו הכנות לניתוק החללית מתחנת החלל.
ב-9 בנובמבר 2021, בתום 199 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
Sour Tour הוא סיבוב ההופעות הראשון של הזמרת-יוצרת האמריקאית אוליביה רודריגו לקידום אלבום הבכורה שלה, Sour.
הוא נערך ברחבי צפון אמריקה ואירופה, החל מ-5 באפריל 2022 בפורטלנד והסתיים בלונדון ב-7 ביולי של אותה השנה.
גרייסי אברמס, הולי הומברסטון ובייבי קווין ישמשו כמופעי חימום.
סיבוב ההופעות הכניס 3.1 מיליון דולר ומכר 37,420 כרטיסים מ-11 מופעים.
מאז יציאת אלבום הבכורה שלה במאי 2021, הועלו השערות כי רודריגו תצא לסיבוב הופעות לקידומו.
ביולי 2021 דיווח מגזין בילבורד כי הזמרת לא תוכל לצאת לסיבוב הופעות עד שנת 2022 הבאה בגלל התחייבויותיה לטלוויזיה והחוזה שלה עם דיסני.
לוח זמנים רשמי הוכרז באמצעות המדיה החברתית שלה ב-6 בדצמבר, עם מכירת כרטיסים הצפויה להיפתח ארבעה ימים לאחר מכן.
מכירת הכרטיסים לסיבוב ההופעות החלה ב-10 בדצמבר למעריצים.
בתוך דקות כל הכרטיסים נמכרו, ורבים מהם נסחרים בשוק הספסרות במחיר גבוה משמעותית מהמחיר המקורי, כאלפי דולרים.
הובאה ביקורת על כך שסיבוב ההופעות נערך באולמות קטנים ובינוניים שלא תואמים את הביקוש למופע.
רודריגו הגנה על החלטתה להופיע באולמות קטנים יותר, ואמרה ללוס אנג'לס טיימס "אני לא חושבת שאני צריכה לדלג על שום צעד" והבטיחה למעריצים כי "יהיו עוד סיבובי הופעות בעתיד".
רשימה זו מייצגת את המופע מ-5 באפריל 2022 בפורטלנד.
זה לא מייצג את כל המופעים במשך סיבוב ההופעות.
במהלך ההופעה בוונקובר ב־7 באפריל, קונאן גריי הצטרף לרודריגו על הבמה כדי לבצע את "The One That Got Away" של קייטי פרי.
לפני ההופעה בסולט לייק סיטי ב־9 באפריל, רודריגו לא ביצעה את "All I Want" במופע.
במהלך ההופעה בטורונטו ב־29 באפריל, אבריל לאבין הצטרפה לרודריגו על הבמה כדי לבצע את "Complicated".
במופע של ה־6 במאי בפילדלפיה, ביצעה רודריגו גרסת כיסוי של השיר "Just a Girl" של נו דאוט.
במופע של ה־25 במאי בלוס אנג'לס, אלאניס מוריסט הצטרפה לרודריגו על הבמה והן ביצעו את השיר "You Oughta Know".
במהלך ההופעה בברלין ב־13 ביוני, רודריגו ביצעה גרסת כיסוי לשיר "All the Things She Said" של ט.א.ט.ו.
במהלך ההופעות בציריך, מילאנו וקלן, "Seether" התווסף למופע.
במהלך ההופעה בבריסל, רודריגו ביצעה גרסת כיסוי ל-"Ready to Go" של רפובליקה במקום "Seether".
במהלך ההופעה בדבלין, רודריגו ביצעה קאבר של "Nothing Compares 2 U", כמחווה לשינייד או'קונור, במקום "Ready to Go".
במהלך ההופעה הראשונה בלונדון, נטלי אימברוליה הצטרפה לרודריגו על הבמה כדי לבצע את "Torn".
SpaceX Crew-3 היא המשימה המבצעית הראשונה של החללית דרגון C210 אנדורנס מתוצרת SpaceX כחלק מהתוכנית המאוישת המסחרית של נאס"א, והטיסה הרביעית בסך הכל של חללית מדגם דרגון 2. המשימה שוגרה ב-11 בנובמבר 2021 על גבי משגר הפאלקון 9 מכן שיגור 39A שבמרכז החלל קנדי.
הצוות הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב.
תפקיד אסטרונאוט מפקד החללית רג'ה צ'ארי, נאס"א טיסת חלל ראשונה טייס תומאס מרשברן, נאס"א טיסת חלל שלישית מומחה משימה 1 מתיאס מאורר, סוכנות החלל האירופית טיסת חלל ראשונה מומחה משימה 2 קיילה בארון, נאס"א טיסת חלל ראשונה
סמנתה כריסטופורטי, סוכנות החלל האירופית
על הרכב הצוות הוחלט בספטמבר-דצמבר 2020. באותה תקופה היה מתוכנן שקוסמונאוט רוסי יהיה חלק מהצוות.
באפריל 2021 הוחלט שהוא השתתף בטיסה אחרת.
הדיגור תוכנן ל-31 באוקטובר 2021. לאור מזג האוויר הוא נדחה מספר פעמים.
כאשר הוחלט ששיגור יהיה ב-9 בנובמבר, סוכם שצוות SpaceX Crew-2 יעזוב את תחנת החלל עוד לפני הגעת "SpaceX Crew-3"
ב-11 בנובמבר 2021, חללית הדרגון C210 אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1067.2) נחת בחזרה על פלטפורמה צפה באוקיינוס האטלנטי.
זה היה השיגור השני עם אותו משגר.
כ-20 שעות לאחר השיגור, עגנה חללית אל מודול הרמוני שבתחנת החלל הבינלאומית.
הם הצטרפו למשלחת מס' 66 לתחנת החלל הבין-לאומית בפיקוד אנטון שקאפלרוב ולאחר סיום פעילותה היו חלק של משלחת מס' 67 בפיקוד אולג ארטמייב.
תחילת טיסה חזרה נדחה מספר פעמים מסוף אפריל לתחית מאי.
ב-5 במאי 2022, בתום 174 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות Shannon.
SpaceX Crew-4 היא המשימה המבצעית הראשונה של החללית דרגון C212 פרידום מתוצרת SpaceX כחלק מהתוכנית המאוישת המסחרית של נאס"א, והטיסה השישית בסך הכל של חללית מדגם דרגון 2. המשימה שוגרה ב-14 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.
הצוות הצטרף למשלחת מס' 67 לתחנת החלל הבין-לאומית בפיקוד אולג ארטמייב.
תפקיד אסטרונאוט מפקד החללית צ'ל לינדגרן, נאס"א טיסת חלל שנייה טייס רוברט היינס, נאס"א טיסת חלל ראשונה מומחה משימה 1 סמנתה כריסטופורטי, סוכנות החלל האירופית טיסת חלל שנייה מומחה משימה 2 ג'סיקה ווטקינס, נאס"א טיסת חלל ראשונה
על הרכב הצוות הוחלט בפברואר-נובמבר 2021.
ב-27 באפריל 2022, חללית הדרגון C212 פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1067.4) נחת בחזרה על פלטפורמה צפה באוקיינוס האטלנטי.
זה היה השיגור הרביעי עם אותו משגר.
כ-15 שעות לאחר השיגור, עגנה חללית אל מודול הרמוני שבתחנת החלל הבינלאומית.
הם הצטרפו למשלחת מס' 67 לתחנת החלל הבין-לאומית בפיקוד אולג ארטמייב ולאחר סיום פעילותה היו חלק של משלחת מס' 68 בפיקוד סמנתה כריסטופורטי.
ב-14 באוקטובר 2022, בתום 170 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי מול חופי פלורידה וחולצה על ידי אוניית אספקה לאסדות Megan.
SpaceX Crew-5 היא המשימה המבצעית השנייה של החללית קרו דרגון אנדורנס מתוצרת SpaceX כחלק מהתוכנית המאוישת המסחרית של נאס"א.
המשימה שוגרה ב-5 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.
צוות החללית הצטרף למשלחת מס' 68 לתחנת החלל הבין-לאומית בפיקוד סמנתה כריסטופורטי.
תפקיד אסטרונאוט מפקדת החללית ניקול אונאפו מאן, נאס"א טיסת חלל ראשונה טייס ג'וש קסאדה, נאס"א טיסת חלל ראשונה מומחה משימה 1 קואיצ'י וקאטה, הסוכנות היפנית לחקר החלל טיסת חלל חמישית מומחה משימה 2 אנה קיקינה, רוסקוסמוס טיסת חלל ראשונה
אנה קיקינה נכללה בצוות בעקבות חתימה הסכם נאס"א/רוסקוסמוס על שליחה הדדית של אנשיהם לחלל.
המועד המקורי היה 3 באוקטובר שנדחה עקב תנאי מזג אוויר.
ב-5 באוקטובר 2022, חללית קרו דרגון אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1077.1) נחת בחזרה על פלטפורמה צפה באוקיינוס האטלנטי.
כ-29 שעות לאחר השיגור, עגנה חללית אל מודול הרמוני שבתחנת החלל הבינלאומית.
הם הצטרפו למשלחת מס' 68 לתחנת החלל הבין-לאומית בפיקוד סמנתה כריסטופורטי ובהמשך של סרגיי פרוקופיב ולאחר סיום פעילותה היו חלק של משלחת מס' 69 בפיקוד סרגיי פרוקופיב.
עקב תנאיי מזג אוויר באזור הנחיתה חזרה של חללית נדחתה למספר ימים.
ב-12 במרץ 2023, בתום כחצי שנה, חללית קרו דרגון אנדורנס חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
SpaceX Crew-6 היא המשימה המבצעית הרביעית של החללית קרו דרגון אנדוור מתוצרת SpaceX כחלק מהתוכנית המאוישת המסחרית של נאס"א.
המשימה שוגרה ב-2 במרץ 2023 על גבי משגר הפאלקון 9 מכן שיגור 39A שבמרכז החלל קנדי.
הצוות הצטרף למשלחת מס' 68 לתחנת החלל הבין-לאומית בפיקוד סמנתה כריסטופורטי.
תפקיד אסטרונאוט מפקד החללית סטיבן בואן, נאס"א טיסת חלל רביעית טייס וורן הובורג, נאס"א טיסת חלל ראשונה מומחה משימה 1 סולטאן א-ניאדי, מרכז החלל מוחמד בן ראשד טיסת חלל ראשונה מומחה משימה 2 אנדריי פידיאייב, רוסקוסמוס טיסת חלל ראשונה
המועד המקורי היה 27 בפברואר שנדחה עקב בעיה טכנית.
ב-2 במרץ 2023, חללית קרו דרגון אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1078.1) נחת בחזרה על פלטפורמה צפה באוקיינוס האטלנטי.
כ-25 שעות לאחר השיגור, עגנה חללית אל מודול הרמוני שבתחנת החלל הבינלאומית.
ב-6 במאי בוצע שינוי מיקום עגינה של החללית בתחנת החלל.
ב-4 בספטמבר, בתום כחצי שנה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
South Park: The Stick of Truth (בעברית: סאות' פארק: מקל האמת) הוא משחק תפקידים ממוחשב משנת 2014 שפותח על ידי Obsidian Entertainment בשיתוף עם South Park Digital Studios והופץ על ידי יוביסופט.
המשחק מבוסס על סדרת ההנפשה "סאות' פארק" ועלילתו עוקבת אחר ילד חדש שעבר ביחד עם משפחתו להתגורר בעיירה ונסחף עם שאר הילדים למשחק תפקידים דמיוני עצום בגודלו שעוסק בקרבות בין בני אנוש, קוסמים ואלפים, כשהמטרה היא להחזיק ב-"מקל האמת" שבכוחו לאפשר למחזיק בו לשלוט על הייקום.
במהרה, המשחק יוצא משליטה ועל הילדים להילחם בחייזרים, אנשי צבא, זומבים נאצים וגמדים, כשאלו מאיימים להשמיד את העיירה.
המשחק נוצר בגרפיקת והשחקן שולט על דמותו מנקודת מבט של גוף שלישי (השחקן רואה את הדמות בשלמותה).
הגרפיקה במשחק זהה להנפשה בסדרת הטלוויזיה ובמהלך המשחק, השחקן יכול לטייל ברחבי סאות' פארק, להילחם באויבים שונים ולבצע משימות עבור דמויות שונות.
בתחילת המשחק, השחקן יכול לבחור לעצמו תפקיד בהתאם למשחקי תפקידים קלאסיים: לוחם, מכשף, גנב ויהודי.
כל אחד מהתפקידים מעניק לשחקן יכולות מיוחדות.
במהלך המשחק, השחקן יכול להסתובב בעיירה עם בן לוויה שמסייע לו בקרב וכן בפתיחת אזורים חדשים בעיר על מנת להתקדם בסיפור.
פיתוח המשחק החל בשנת 2009, כאשר טריי פארקר ומאט סטון (יוצרי הסדרה) פנו לאולפני Obsidian בנוגע ליצירת משחק תפקידים המבוסס על הסדרה.
השניים אף היו מעורבים בהפקת המשחק: הם כתבו את התסריט, יעייצו לצוות האנימטורים ובדומה לסדרת הטלוויזיה עצמה, הם גם דיבבו דמויות רבות במשחק.
הפקת המשחק לא הייתה קלה: לאחר שאולפני שנועדו להיות מפיצי המשחק, הכריזו על פשיטת רגל, הפצת המשחק נדחתה מספר פעמים (במקור המשחק היה אמור לצאת בתחילת שנת 2013).
לבסוף, המשחק הופץ על ידי חברת יוביסופט במרץ 2014 לקונסולות הפלייסטיישן 3, המחשב האישי ו-Xbox 360.
המשחק זכה לצנזורה בחלק מהמקומות מפאת התוכן הגרפי שכלל הפלות וסמלים נאציים.
פארקר וסטון צנזרו חלק מהסצנות במשחק ובמקומן פשוט כתבו הסבר מפורט על מה שמתרחש.
המשחק זכה לביקורות חיוביות ששיבחו את התסריט הקומי, הגרפיקה וההצמדות לסדרת הטלוויזיה.
חלק מהביקורות ציינו לרעה את הקרבות ובעיות טכניות שהקשו על התקדמות במשחק.
למשחק נוצר משחק המשך בשם "South Park: The Fractured but Whole" שיצא באוקטובר 2017. המשחק הופץ מחדש בפברואר 2018 עבור קונסולות הפלייסטיישן 4, Xbox One, לאחר מכן לנינטנדו סוויץ' בספטמבר 2018.
המשחק הוא משחק תפקידים ממוחשב המוצג בגרפיקת 2.5D מנקודת מבט של גוף שלישי.
השחקן שולט על דמותו של ילד שעבר להתגורר בעיירה הבדיונית "סאות' פארק" שבקולורדו.
השחקן יכול לטייל בעיירה באופן חופשי, אם כי חלק מהמקומות חסומים עד שהשחקן משיג כישורים חדשים שמאפשרים לו לחקור עוד מקומות.
דמויות מפתח מסדרת הטלוויזיה, ביניהם קרטמן, באטרס, סטן וקייל מצטרפים למסעו של השחקן ומסייעים לו בנקודות שונות.
בכל רגע נתון השחקן יכול לשחק רק עם מלווה אחד לצידו, אך ניתן להחליף מלווים באופן חופשי בתפריט המשחק.
המשחק מציג מערכת "ניווט מהיר" (Fast Travel) המאפשרת לשחקן להיעזר בדמותו של טימי כדי להגיע לאזורים שונים בעיירה במהירות.
בתחילת המשחק, השחקן יכול לבחור אחד מתוך ארבעה תפקידים: לוחם, מכשף וגנב (תפקידים מוכרים ממשחקי התפקידים השונים) ויהודי.
היהודי מתמחה בג'ו ג'יטסו והתקפות מרחוק.
לכל תפקיד יש יכולות בלעדיות לו, אך הבגדים והנשקים לא מוגבלים לשום תפקיד, כך שלדוגמה השחקן יכול לבחור בדמות של קוסם ועדיין להשתמש בנשקים של לוחם.
הילד החדש וחבריו מחזיקים במגוון רחב של נשקים לקרבות פנים מול פנים, מתקפות מרחוק ושימוש בקסמים.
כאשר השחקן משלים משימה או מנצח אויב, הוא מקבל נקודות ניסיון שמאפשרות לו לעלות רמות, לקבל יכולות חדשות ושדרוגים שונים שמסייעים לו לשוטט בעולם ולנצח אויבים חזקים.
"הקסם" במשחק מוצג באמצעות היכולת "להפליץ", יכולת שמספר דמויות, בנוסף לשחקן מחזיקות בה.
במשחק ישנן מספר של נפיחות, כאשר כל אחת מיועדת למטרה מסוימת.
לדוגמה, נפיחה בשם "Cup-A-Spell" מאפשרת לשחקן "להשליך נפיחה" הרחק ממנו במטרה להצית אובייקטים שונים.
נפיחה בשם "נגסאקי" משמשת להריסת מבנים ופתיחת מעברים וה-Sneaky Squeaker מאפשרת לשחקן להסיח את דעתן של דמויות שונות.
במהלך הקרבות, השחקן יכול לתקוף בעזרת נפיחות במידה ומד "הקסם" שלו מלא.
במהלך המשחק, השחקן יכול לקבל לידיו יכולות שונות בעזרתן הוא יכול לחקור עוד מקומות בעיירה, לדוגמה היכולת להתכווץ שבעזרתה השחקן יכול לעבור בתעלות אוורור ולהגיע למקומות חדשים, היכולת להשתגר ממקום למקום והיכולת להפליץ, שבעזרת שילוב עם אש יכולה להרוס מבנים ולהחליש אויבים שונים.
כאשר השחקן פוגש אויב בעולם המשחק הוא יכול להכות אותו, מה שיתחיל קרב מבוסס תורות שבו השחקן מתחיל ראשון.
במידה והאויב הכה את השחקן קודם לכן, הוא יתחיל ראשון בקרב.
הקרבות לא מתרחשים בעולם המשחק, אלא בזירה ייעודית ובמהלכם, לשחקן יש אפשרות בתורו להשתמש בחפץ שמחזיר לו נקודות חיים או קסם ולתקוף.
בתחילת הקרב, נפתח מעין גלגל אפשרויות סביב השחקן בו השחקן יכול לבחור לתקוף מקרוב (בעזרת חרב או נשק לשתי ידיים), להשתמש בחפץ שמחזיר נקודות חיים או קסם, להשתמש בסקיל או להשתמש בנשק לתקיפה מרחוק.
ניתן להשתמש במתקפות רגילות נגד אויבים רגילים ומתקפות כבדות נגד אויבים משוריינים.
כשמגיע תורו של השחקן לתקוף או להגן על עצמו מפני מתקפת אויב, השחקן זוהר לרגע קצר ובלחיצה על מקש מסוים בדיוק באותו הזמן יכולים לחזק את ההתקפה או את ההגנה שלו.
כל מתקפה מיוחדת במשחק דורשת כמות מסוימת של "נקודות כוח" (נקראות במשחק "PP" או "PeePee").
במהלך הקרבות, השחקן יכול להסתייע בבן לוויה אחד לו יכולות שונות בהתאם לדמותו (לדוגמה, דמותו של ג'ימי משתמשת במוזיקה כדי להרדים אויבים או כדי לחזק אותו ואת השחקן).
במקרים מסוימים, השחקן יכול לזמן לעזרתו דמויות שונות מעולם הסדרה על מנת שאלו יעזרו לו להביס את האויבים למולו באופן חד פעמי (אם כי ניתן לחזור אל אותן דמויות ולקבל מהן "זימון" חדש כדי לזמן אותן שוב).
ניתן להשתמש בחפץ אחד בלבד בתור, כאשר ברשות השחקן חטיפים שמחזירים נקודות חיים, נקודות קסם או נקודות כוח.
חלק מהחפצים מעניקים לשחקן "באפים" (אפקטים שמשפרים את ההגנה או ההתקפה) שונים.
ניתן לשדרג את הנשקים והתלבושות באמצעות טלאים מיוחדים שמוסיפים להם חוזק, בונוסים ואלמנטים שונים (לדוגמה, שימוש בטלאי חשמל על חרב יגרום שכל מתקפה איתה תחשמל את האויב).
חלק מהאויבים חסינים לאותם אלמנטים, מה שדורש מהשחקן לתכנן היטב את האסטרטגיה שלו עבור אותם הקרבות.
במהלך השיטוט בעיירה, השחקן יכול למצוא מעין בובות בשם "צ'ינפוקימונים" (בובות צעצוע מעולם הסדרה שמבוססות על פוקימון).
השחקן מתפעל עמוד פייסבוק ובמהלך המשחק יכול להוסיף עוד דמויות לרשימת החברים שלו.
כאשר השחקן הגיע למספר מסוים של חברים, הוא יכול לפתוח מעין "הטבות" שונות שיעזרו לו בקרבות במשחק (לדוגמה, הטבה אחת נותנת לשחקן הגנה נוספת).
עמוד הפייסבוק של השחקן משמש גם כתפריט הראשי בו הוא יכול להחליף בגדים, נשק, להחליט עם איזה בן לוויה הוא מטייל וכן לבדוק את רשימת המשימות שלו.
המשחק מציג מספר משחקונים בהם על השחקן ללחוץ על כפתורים בסדר מסוים על מנת להצליח בהם.
חלק מהמשחקונים מציגים את השחקן מבצע הפלות מלאכותיות בדמויות או חייזרים שמחדירים לישבנו של השחקן מתקן טלפורטציה.
חלק מהמשחקונים צונזרו בחלק מהמדינות בהן המשחק הופץ.
עלילת המשחק מתרחשת בעיירה הבדיונית "סאות' פארק" שבקולורדו בהרי הרוקי.
השחקן שולט על דמותו של הילד החדש, לו שאר הדמויות קוראות "Douchebag" (בעברית חופשית: טיפוס מאוס ובזוי).
דמותו של הילד החדש היא דמות שקטה שאינה מדברת לאורך רוב המשחק (מלבד למשפט אחד שהוא אומר בסופו).
הילד החדש עבר לסאות' פארק ביחד עם הוריו, ובמהרה מתחבר לילדים שחיים בעיירה ומצטרף למשחק התפקידים הדמיוני שלהם הסובב סביב קרבות בין בני אדם לקוסמים, במאבקם לשלוט במקל האמת, זרד שבכוחו לשלוט ביקום.
בני האדם, שמונהגים בידי הקוסם קרטמן מקימים את מבצרם בממלכת "קופה קיפ" שנמצאת בחצר האחורית בביתו של קרטמן.
בין בני האנוש ניתן למצוא את הפלאדין באטרס, קרייג הגנב, קלייד, הרופא טוקן, טווייק והנסיכה קני.
אויבים של בני האנוש הם האלפים, המונהגים על ידי קייל, מלך האלפים ומשכנם נמצא בחצר האחורית של קייל.
ביניהם ניתן למצוא את קייל, מלך האלפים היהודי, סטן הלוחם וג'ימי המשורר.
המשחק של הילדים לוקח חלק בכל רחבי העיירה, ביערות שמסביבה ואפילו בקנדה (שעוצבה בדומה למשחקי 16 ביט קלאסיים).
חלק מהמקומות בתוכנית, לדוגמה בית הספר בו לומדים הילדים, קניון סאות' פארק, בית הקולנוע, המסעדה האסיאתית ובית הקפה של משפחתו של טוויק מוצגים במשחק.
הילד החדש עובר להתגורר ביחד עם הוריו בעיירה סאות' פארק במטרה לברוח מעברו שרודף אותו.
במהרה, הילד החדש מתחבר לבאטרס, הנסיכה קני ומנהיגם קרטמן.
הילד החדש זוכה לכינוי "דושבאג" ולאחר מכן קרטמן מציג לו את "מקל האמת".
מיד לאחר מכן, האלפים תוקפים את ממלכת בני האנוש וגונבים את מקל האמת.
מכיוון שקלייד כשל בשמירה על המקל, קרטמן מגרש אותו מממלכת בני האנוש.
בעזרתם של לוחמיו של קרטמן, הילד החדש מצליח להשיג בחזרה את המקל מידיו של ג'ימי.
באותו הלילה, הילד החדש וחלק מתושבי סאות' פארק נחטפים על ידי חייזרים.
הילד החדש מצליח לברוח מספינת החלל בעזרתו של רנדי מארש, אביו של סטן ולאחר מכן מרסק את ספינת החלל על הקניון המקומי בעיר.
בבוקר שלמחרת, זירת ההתרסקות נאטמה על ידי ממשלת ארצות הברית שטוענת כסיפור כיסוי שבמקום ייבנה סניף חדש של "טאקו בל".
הילד החדש חוזר לממלכה של בני האנוש ולומד שהאלפים גנבו את מקל האמת.
קרטמן וקייל, כל אחד בנפרד מצווים על הילד החדש לרקום ברית עם הילדים הגותים בעיירה במטרה לשכנע אותם להילחם ביחד עם הצד שלהם, מתוך מחשבה שהצד השני מחזיק במקל האמת.
רנדי מסכים לסייע לילד החדש לגייס לעזרתו את הגותים במידה והילד החדש יסתנן לזירת התרסקות ספינת החלל ויגנוב משם הוכחות לתאוריית קשר.
במהלך המשימה, הילד החדש לומד שהממשלה רוצה לפוצץ את כל העיירה במטרה להשמיד את הנוזל שנזל מספינת החלל והגיע לביוב העיירה.
מתגלה שמגע עם אותו הנוזל הופך את הקורבנות לנאצים זומבים.
במהרה, אנשים שנדבקו בנוזל מצליחים לברוח מאתר ההתרסקות ומגפה פורצת בעיירה.
באותו הלילה, קרטמן או קייל (תלוי עם מי השחקן בחר לעבוד) מובילים את הצד שלהם למלחמה מול הצד השני בבית הספר בעיירה.
הילדים לומדים שקייל עצמו גנב את מקל האמת כנקמה על גירושו בידי קרטמן.
קלייד ניתק את עצמו מבני האנוש והאלפים ומשתמש בנוזל מספינת החלל במטרה ליצור לעצמו צבא אפל שישרת אותו.
בני האנוש והאלפים מחליטים לשתף פעולה במטרה לעצור את קלייד, אך הם נכשלים.
במהלך הלילה, גמדים פולשים לחדרו של הילד החדש כדי לגנוב את תחתוניו, אך הילד החדש מבחין בהם ואלו מכווצים אותו לגודל שלהם כנקמה.
לאחר שהביס את כל הגמדים, הילד החדש מקבל מהם את היכולת להתכווץ ולגדול כרצונו.
מתוך ייאוש, הילד החדש מצווה על ידי קרטמן וקייל לגייס את חבורת הבנות בבית הספר.
הבנות מסכימות להצטרף למשחק לאחר שהילד החדש מסתנן לקליקניקת הפלות ומרחיק לכת עד לקנדה כדי להשיג עבורן מסמכים שיגלו להן איזו בת מהחבורה מפיצה שמועות על האחרות.
לאחר שהצתוותו עם הבנות, ילדי הגן (שלבושים כמו פיראטים) וילדים שמחופשים לדמויות מתוך התכנית "מסע בין כוכבים", בני האנוש והאלפים פותחים במתקפה על המגדל האפל בו קלייד נמצא.
רנדי מצטרף לקרב וחושף שהממשלה שתלה פצצת אטום בתוך פי הטבעת של מר עבד כדי לפוצץ את העיירה.
השחקן מתכווץ ונכנס אל ישבנו של מר עבד, לאחר מכן מנטרל את הפצצה.
לאחר שחזר, הילד החדש נאלץ להתעמת מול קלייד, שבעזרת הנוזל מספינת החלל החיה מחדש את גופתו של שף כזומבי נאצי.
שף מובס על ידי הילד החדש וקרטמן מפיל את קלייד מהמגדל.
סוכני הממשלה מגיעים למגדל וחושפים שהילד החדש כל אותו הזמן ברח מהם מכיוון שהם רצו להשתמש ביכולת המיוחדת שלו לטובתם: היכולת לצבור במהירות חברים רבים ברשתות החברתיות.
הסוכן הממשלתי האחראי לומד על מקל האמת מהילדים, גונב אותו ומפציר בילד החדש לשלוט ביחד איתו בעולם.
הילד החדש מסרב, אבל קני בוגד בקבוצה ומשתמש בנוזל מספינת החלל כדי להפוך לנאצי זומבי.
לאחר שחוו מפלה בקרב נגד קני, קרטמן מפציר בילד החדש להפר את שבועתו ו-"להפליץ לקני בביצים".
הילד החדש עושה זאת ולאחר מכן מתחולל פיצוץ שהורג את קני ומנקה את העיירה מהמגפה.
באפילוג המשחק, העיירה נבנית מחדש והילדים משיגים בחזרה את מקל האמת.
אולם, הם מחליטים שכוחו גדול מידי עבור שתי הקבוצות ומחליטים לזרוק אותו לאגם.
"Sous le ciel de Paris" (בתרגום לעברית: "תחת שמי פריז") הוא שאנסון צרפתי שנכתב ב-1951 כשיר נושא לסרט בשם דומה .
השיר, המתואר כשיר אהבה לפריז, הפך לפופולרי בצרפת ובעולם וזכה להיות מושר על ידי מספר זמרים ידועים בצרפת (כמו איב מונטאן, ז'ולייט גרקו ואדית פיאף) ולביצועים בשפות שונות ברחבי העולם.
ב-1950 החלו ההכנות לצילום הסרט "תחת שמי פריז" בהובלת הבמאי ג'וליאן דוביביה והתסריטאי הנרי ג'ינסון .
השניים חזו בתוכנית טלוויזיה מוזיקלית בה השתתף התמלילן ז'אן דרז'ק וחיברו אותו למלחין אובר גירו כדי שהשניים יכינו את שיר הנושא לסרט עליו עמלו.
ב-1951 הציגו השניים את השיר בפני דוביביה וג'ינסון שאישרו אותו וכללו אותו בסרט בביצועו של ז'אן ברטוניה (2001–1924) שהיה שחקן וזמר צרפתי.
הסרט בו נוגן השיר לא זכה להצלחה רבה מחוץ לגבולות צרפת אך השיר הפך פופולרי מאוד בצרפת ומחוצה לה.
השיר נחשב לשיר אהבה לפריז והתמלילן והמלחין שילבו בו אלמנטים מקומיים.
כך למשל במילות השיר נעשה שימוש בצרפתית בניב פריזאי והמוזיקה מתבססת, בעיקר, על וולס צרפתי בסגנון רומנטי ובליווי כלי נגינה יוצאי דופן כמו אקורדיון וסוג של חמת חלילים.
כנגזר משם השיר "תחת שמי פריז" מנסה כותב השיר לגעת ברבים מסמליה הקלסיים של פריז שמתקיימים תחת אותם שמיים כמו קתדרלת נוטרדאם, גשר ברסי, נהר הסן, איל סן לואי, הזוגות האוהבים, הקלושרים, המוזיקאים שמנגנים ברחוב, מזג האוויר ההפכפך, הציפורים ועוד.
בניגוד לרוב השירים שנכתבים, שיר זה אינו בנוי מבתים ואין לו פזמון חוזר.
עם זאת, יש לאורך השיר מספר שורות החוזרות על עצמן: "תחת שמי פריז" (5 פעמים) ו-"Hum, hum" (8 פעמים).
השיר הפך לפופולרי מאוד בצרפת וכ-15 זמרים, זמרות ולהקות צרפתיות עיבדו והקליטו גרסאות בצרפתית של השיר.
בין הידועים היו איב מונטאן, ז'ולייט גרקו, אדית פיאף, הקומפניון דה לה שנסון, לין רנו, מישל לגראן, אנריקו מסיאס, מיריי מאתיה, איזבל אוברה, איזבל בולאי ועוד.
השיר עובד לסגנון אופראי על ידי אנדרה ריו ההולנדי וכן בוצע על ידי שלושת הטנורים (פלאסידו דומינגו, חוסה קאררס ולוצ'אנו פבארוטי) בקונצרט שנתנו בפריז ב-1998.
השיר תורגם לאנגלית על ידי התמלילן קים גנון שקרא לו "Under Paris Skies" ובוצע על ידי זמרים רבים וביניהם אנדי ויליאמס, פול אנקה ובינג קרוסבי.
במקביל עובד השיר לביצוע בסגנון הג'אז על ידי דיוק אלינגטון, טוטס טילמנס וקולמן הוקינס.
השיר נוגן בטקס הסיום של אולימפיאדת פריז 2024.
SpaceX Crew-10 (ידועה גם בשם USCV-10) היא המשימה המבצעית העשירית במסגרת התוכנית המאוישת המסחרית של נאס"א והטיסה המאוישת ה-16 במספר של חללית קרו דרגון אנדורנס של SpaceX.
המשימה נשאה ארבעה אנשי צוות אל תחנת החלל הבין-לאומית.
תפקידאנשי צוותסוכנותמשלחתטיסותמפקד אן מקלייןנאס"אמשלחת 72/משלחת 73שנייהטייס ניקול איירסנאס"אמשלחת 72/73ראשונהמומחה משימה 1 טאקויה אונישיJAXAמשלחת 72/73שנייהמומחה משימה 2 קיריל פסקוברוסקוסמוסמשלחת 72/73ראשונה
תפקידאנשי צוותסוכנותמומחה משימה 2 אולג פלאטונוברוסקוסמוס
תאריךתוצאהסיבהתאריך החלטהזמן החלטהאחוז בהירות מזג אווירהערות12 מרץ 2025 7:48:56 PMמבוטלטכני12 מרץ 2025 7:04 PM—מעל 95בעיית הידראוליקה בציוד קרקע14 מרץ 2025 7:03:48 PMהצלחהיום, 23 שעות, 15 דקותמעל 95
המשימה המבצעית העשירית של SpaceX במסגרת התוכנית המאוישת המסחרית של נאס"א הייתה מתוכננת במקור לשיגור בפברואר 2025. המשימה תוכננה להיות טיסת הבכורה של Crew Dragon C213, החללית החמישית והאחרונה בסדרה.
עם זאת, השיגור נדחה בחודש למרץ 2025 כדי לאפשר ל-SpaceX ולנאס"א להשלים את הבדיקות והאינטגרציה של החללית החדשה.
בעקבות הערכה ש-C213 לא תהיה מוכנה עד סוף אפריל, הוחלט להחליף אותה בקרו דרגון אנדורנס, מה שאפשר להקדים את השיגור לתחילת מרץ.
ניסיון השיגור ב-12 במרץ 2025 בוטל כ-44 דקות לפני ההמראה המתוכננת, בשל כיס אוויר חשוד במערכת ההידראולית של אחת התפסניות ב-Strongback , שאחראית על ייצוב השלב השני של הפלקון 9 לפני השיגור.
ב-16 במרץ חללית התחברה לתחנת החלל הבין-לאומית, מודול הרמוני.
צוות עבר לתחנת החלל, הצטרף למשלחת שכבר הייתה בה והחל בביצוע משימות מתוכננות.
ב-8 באוגוסט חללית התנתקה מתחנת החלל וב-9 באוגוסט נחתה בהצלחה בהאוקיינוס השקט באזור סן דייגו.
SpaceX Crew-11 היא המשימה המבצעית העשירית במסגרת התוכנית המאוישת המסחרית של נאס"א והטיסה המאוישת החמישית של חללית קרו דרגון אנדוור של SpaceX.
תפקידאנשי צוותסוכנותמשלחתטיסותמפקד זינה קרדמןנאס"אמשלחת 73/משלחת 73ראשונהטייס מייקל פינקנאס"אמשלחת 73/74רביעיתמומחה משימה 1 קימיה יאויJAXAמשלחת 73/74שנייהמומחה משימה 2 אולג פלטונוברוסקוסמוסמשלחת 73/74ראשונה
תפקידאנשי צוותסוכנותמומחה משימה 2 אולג ארטמייברוסקוסמוס
ניסיון השיגור ב-31 ביולי 2025 בוטל בגלל תנאי מזג האוויר.
השיגור בוצע ב-1 באוגוסט חללית קרו דרגון פרידום ובה ארבע חברי צוות המשימה שוגרה בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 נחת באזור נחיתה 1 בנמל החלל קייפ קנוורל וזה היה השיגור האחרון שלו.
ב-2 באוגוסט חללית התחברה לתחנת החלל הבין-לאומית למודול הרמוני.
באותה עת בתחנת החלל כבר פעלה משלחת מס' 73 לתחנת החלל הבין-לאומית בפיקוד של סרגיי ריז'יקוב (רוסיה).
צוות החללית עבר לתחנת החלל, הצטרף לחברי המשלחת והחל בביצוע תוכנית.
ב-7 בינואר 2026 דוחח על בעיה רפואית של חבר צוות החללית.
בעקבות כך הוחלט לקצר את שהות החללית בחלל (הנחיתה הייתה מתוככת לפברואר 2026) ולהתחיל בהכנות לנחיתה.
ב-14 בינואר חללית התנתקה מתחנת החלל וב-16 בינואר נחתה בהצלחה בהאוקיינוס השקט באזור סן דייגו.
Speak & Spell הוא אלבום הבכורה של להקת המוזיקה האלקטרונית הבריטית דפש מוד, שיצא באוקטובר 1981.
זהו האלבום היחיד שבו וינס קלארק הוא חבר בלהקה.
מעט אחרי יציאת האלבום, עזב קלארק את הלהקה לטובת הלהקות יאזו (Yazoo) ואירייז'ר (Erasure).
זאת הסיבה שהאלבום נשמע שונה במעט משאר האלבומים של הלהקה.
עם עזיבת קלארק, מרטין גור הפך להיות כותב השירים הראשי של הלהקה (גור כתב רק 2 שירים באלבום זה, בעוד שבשאר האלבומים הוא כותב את כל או רוב השירים).
האלבום הגיע למקומות 10 ו-192 למצעדי האלבומים בבריטניה ובארצות הברית (בהתאמה).
הגרסה הנ"ל היא גרסת התקליט שיצאה בבריטניה.
הסינגל Dreaming Of Me לא נכלל בגרסה זו של האלבום.
הוא נכלל בגרסאות האמריקאיות של האלבום, במקום שיר מס' 2, I Sometimes Wish I Was Dead.
כמו כן, הוא נכלל גם בגרסת הבונוס של האלבום (שיצא גם בבריטניה וגם בארצות הברית).
בגרסאות האמריקאיות של האלבום, Just Can't Get Enough קיים רק בגרסת רמיקס באורך של 6:44, שנקראת (Just Can't Get Enough (Schizo Mix.
הגרסה הרגילה נכללת בארצות הברית רק בגרסת הבונוס של האלבום, ובדיסק הסינגל Just Can't Get Enough.
Tora ו-Big Muff נכתבו על ידי מרטין גור.
כל שאר השירים נכתבו על ידי וינס קלארק.
דייב גהאן שר את כל השירים מלבד (Any Second Now (voices, שאותו שר מרטין גור.
מסע בחלל היא סדרת משחקי מחשב בעלת 6 פרקים, בז'אנר משחקי ההרפתקה והמדע הבדיוני.
הסדרה עוקבת אחר רוג'ר ווילקו, שרת חללית.
המשחק פותח על ידי צמד המפתחים מארק קרואו וסקוט מרפי (המכנים עצמם שני בחורים מגלקסיית אנדרומדה) והופץ על ידי חברת סיירה און ליין.
בכל סדרת המשחקים ישנם קטעי פרודיה על מלחמת הכוכבים ומסע בין כוכבים, בנוסף מוזכרים כפרודיה דברים ממקדונלד'ס ועד מיקרוסופט.
הסדרה מאופיינת על ידי הומור מטורף של יוצרי הסדרה לכל אורך ששת המשחקים.
מארק קרו וסקוט מורפי שעבדו יחד בעבר על המשחק "הקדירה השחורה" מבית סיירה, רצו ליצור משחק הרפתקה מדע בדיוני ובעיקר מצחיק, בדומה לרוב משחקי ההרפתקה באותה תקופה.
בנוסף לזה רצו ליצור גיבור שתפקידו שרת בחללית "ארקדה" (הגיבור מתחיל את המשחק כדמות שולית בחללית ועד מהרה נהפך לגיבור).
Space Quest 7 היה אמור לצאת, ואף יצא לו מעין "סרטון הצצה" (Sneak & Peak) כפי שסיירה כינתה אותם, אך הפרויקט בוטל.
ב-2002 היה עוד ניסיון לייצר משחק אקשן עבור הPS2 וה-X-box, אך גם ניסיון זה נכשל.
בהשראת הסדרה המקורית יצאו במהלך עשרות השנים הבאות מספר משחקי מעריצים כגון Space Quest The Lost Chapter.
שלושת המשחקים הראשונים בסדרה שוחררו ב-EGA ועם ממשק פקודות בהקלדת טקסט.
לעומת המשחק הראשון שיצא לאחר מכן בגרסת VGA עם ממשק של פקודות בהקשה על עכבר המחשב, המשחק השני והשלישי מעולם לא זכו לחידוש רשמי.
עם זאת, לאחר ניסיונות כושלים של כמה מעריצים במהלך עשרות שנים, יצאה לבסוף ב-2011 גרסת מעריצים מחודשת למשחק השני (Space Quest 2 Remake: Vohaul's Revenge) ולאחר יותר מעשור גם ב-2023 למשחק השלישי שכפי שצוין בכותרתו השתמש בגרפיקה תלת־ממדית (Space Quest 3D).
ב-25 במרץ 2012, יוצרי המשחק מארק קרואו וסקוט מרפי שחררו הודעה לפיה הם מתאחדים שוב תחת חברה בשם "שני בחורים מאנדרומדה", ומתכננים משחק מקורי המתרחש בחלל.
המשחק, "SpaceVenture", נועד להיות הממשיך הרוחני של סדרת מסע בחלל.
קמפיין למימון המונים ברשת החל ב-12 במאי 2012, והגיע בקושי למטרתו הסופית ב-12 ביוני.
אולם, הפרויקט עבר גיהנום פיתוחי, שכלל עיכובים ודחיות הוצאה רבות.
לבסוף, גרסה לא מלאה של המשחק יצאה לפלטפורמת סטים ב-1 באפריל 2025. ההסבר הלא רשמי לסיבת העיכובים הייתה שהמפתחים לא היו מוכנים מבחינה טכנית ומקצועית למנוע יוניטי.
המשחק קיבל ביקורות שליליות, וחלק מהמבקרים קראו לו "אסון" ו"מלא באגים".
לבסוף, גרסה מלאה של המשחק שוחררה לפלטפורמת סטים ב-23 בדצמבר 2025.
Space Technology 5 (או ST-5) היא משימה של שלושה לוויינים קטנים ששוגרו ב-22 במרץ 2006 בשעה 9:03:45 בבוקר על פי שעון החוף המזרחי (EST) באמצעות טיל פגאסוס XL כחלק מתוכנית המילניום החדש של נאס"א.
משימתם של שלושת הלוויינים נערכה במשך 90 יום.
כל אחד משלושת המיקרו-לוויינים שקל כ-25 ק"ג כשהוא מתודלק.
10 טכנולוגיות חדשות נבחנו על ידי מערך זה של מיקרו-לוויינים.
אחת הטכנולוגיות משתמשת באנטנות שתוכננו על ידי מחשבים באמצעות מערכת בינה מלאכותית מתפתחת.
מחשב הטיסה, מערכת ה-C&DH (Command & Data Handling), מבוסס על מיקרו-המעבד מונגוז V שמוקשח לקרינה.
"Spain" הוא קטע ג'אז שנכתב על ידי צ'יק קוריאה בשנת 1971. הקטע, שנכתב בהשראת ה"קונסיירטו דה ארנחואס" מאת המלחין הספרדי חואקין רודריגו, נחשב כאחד מלחניו המפורסמים של קוריאה.
המקור בוצע על ידי ההרכב Return to Forever ושולב באלבום הבכורה Light as a Feather משנת 1972 בחברת פולידור.
בהרכב המקורי ניגנו סטנלי קלארק, פלורה פורים, איירטו מוריירה וג'ו פארל.
קטע זה הוא אחד מן הקטעים היחידים שנכתבו לחליל בתחום הג'אז.
הקטע נחשב לאחד הסטנדרטים המוכרים ביותר בג'אז המודרני ועבר עשרות גרסאות כיסוי ועיבודים, חלק נכבד מהם בידיו של צ'יק קוריאה עצמו, כדוגמת הביצוע עם בובי מקפרין מאלבומם המשותף מ-1992, Play.
קוריאה פותח את היצירה עם אדאג'ו מה"קונסיירטו דה ארנחואס" של רודריגו שלאחריו הוא עובר לקצב מהיר דמוי סמבה שבו הנושא העיקרי ואלתור אשר חוזרים.
המהלך ההרמוני בו משתמש קוריאה בקטע האלתור מבוסס על הקונצ'רטו של רודריגו:
Space Launch System, (בראשי תיבות: SLS, בעברית: מערכת שיגור לחלל) הוא משגר כבד במיוחד הנמצא בשימוש בידי נאס"א.
משגר זה הוא המשגר העיקרי של תוכנית ארטמיס לחקר מאויש של הירח וייעודו המרכזי הוא שיגור החללית אוריון אל תמרון מעבר ירחי בדרכה לירח.
שיגור הבכורה של ה-SLS נערך ב-16 בנובמבר 2022 במהלך משימת ארטמיס 1 הלא-מאוישת.
בשנת 2011 החל פיתוח המשגר, כתחליף למשגרים ארס 1 וארס 5 שפיתוחם בוטל בעקבות ביטולה של תוכנית קונסטליישן.
משגר ה-SLS פותח ונבנה ברובו על בסיס רכיבים קיימים ממערכת השיגור של מעבורות החלל, כאשר בין היתר מלבד שימוש במנועי RS-25 אשר שימשו את המעבורות, נעשה שימוש בשני מאיצים (SRB) שגם הם שימשו את המעבורות.
הפרויקט עמד בפני אתגרים משמעותיים כולל חריגות תקציב משמעותיות ועיכובים רבים.
שיגור הבכורה אשר תוכנן במקור לשנת 2016 יצא לפועל באיחור של כמעט שש שנים.
למשגר ה-SLS מספר גרסאות אשר ייבנו בהתאם להתקדמות תוכנית ארטמיס והם בלוק 1, בלוק 1B ו-בלוק 2. כל גרסה תהיה עוצמתית מקודמתה ותשתמש בחומרה מתקדמת יותר.
יכולת נשיאת המטען אל מסלול לווייני נמוך תגדל מ-95,000 ק"ג בגרסת בלוק 1 ל-130,000 ק"ג בגרסת בלוק 2
משגר ה-SLS הוא משגר המסווג ככבד במיוחד אשר פותח ונבנה ברובו על בסיס רכיבים קיימים ממערכת השיגור של מעבורות החלל.
השלב הראשון של המשגר (Core stage) הוא שלב הליבה המרכזי, ולצידיו שני מאיצים (SRB).
כל גרסאות המשגר חולקות שלב ראשון משותף אך נבדלות ביניהן בשלב השני/השלב העליון ובמאיצים.
שלב הליבה (Core stage) אשר נבנה על ידי חברת בואינג, הוא השלב הראשון של המשגר והוא אחראי על הנעתם של השלב העליון והמטען אל מחוץ לאטמוספירה ולהכנסתם למסלול סביב כדור הארץ.
שלב זה דומה למבנה מכל הדלק החיצוני של מעבורות החלל, אך הוא ארוך יותר ועשוי בין היתר מאלומיניום חזק יותר.
השלב מתנשא לגובה של 64.6 מטרים וקוטרו 8.4 מטרים.
שלב הליבה מונע על ידי ארבעה מנועי RS-25 שנמצאים בבסיס השלב וביחד מספקים כוח דחף של 7,400 קילו־ניוטון, שהם כ-25% מכוח הדחף של המשגר בעת השיגור, כאשר השאר מגיעים משני המאיצים (SRB) שלצידיו.
שלב הליבה מפעיל את מנועיו בעת השיגור בבעירה שנמשכת כשמונה דקות ומאיץ לגובה של 162 קילומטרים ולמהירות של 28,000 קמ"ש, כאשר בסיומן הוא מדומם את מנועיו ומתנתק מהשלב העליון אשר נושא את חללית האוריון.
לשלב הליבה שני מכלי דלק גדולים; אחד ממימן נוזלי ואחד מחמצן נוזלי.
ארבעה מנועי RS-25 שורפים את דלקים אלה על מנת להניע את המשגר.
מנועים אלה הם גרסה מחודשת של המנועים שהטיסו את מעבורות החלל והם מפותחים על ידי חברת Aerojet Rocketdyne.
בארבעת השיגורים הראשונים, יעשה שימוש במנועי RS-25D אשר כל אחד מהם מחזיק בכוח דחף של 2,281 קילו־ניוטון (1,850 קילו-ניוטון בגובה פני הים) והם מעט יותר עוצמתיים מהמנועים של מעבורות החלל שהחזיקו בכוח דחף של 2,188 קילו-ניוטון.
בשיגור החמישי והלאה יעשה שימוש במנועי RS-25E, שהם אף יותר עוצמתיים ולהם כוח דחף של 2,321 קילו-ניוטון.
למשגר ה-SLS שני מאיצים (Solid Rocket Boosters) הנמצאים משני צידיו של שלב הליבה.
תפקידם של המאיצים, יחד עם שלב הליבה, הוא הנעתם של השלב השני והמטען אל מחוץ לאטמוספירה.
בשונה מהמאיצים של מעבורות החלל שנחתו בעזרת מצנחים באוקיינוס ונאספו לשימוש חוזר, במאיצים אלו לא ייעשה שימוש חוזר ואלה ישקעו באוקיינוס.
בניגוד לשאר שלבי המשגר אשר מונעים בדלק נוזלי, המאיצים מונעים בעזרת דלק מוצק שמאפשר פחות דיוק ושליטה בבערה או בעוצמת הדחף ואחראי בעיקר על ההנעה המוקדמת של המשגר.
מאיצים המבוססים על אלו ממעבורות החלל
בגרסאות 1 ו-1B של המשגר, יעשה שימוש במאיצים בני חמישה מקטעים (Five-segment solid rocket boosters) - גרסה משודרגת ועוצמתית יותר של המאיצים ששירתו את מעבורות החלל.
כל מאיץ נישא לגובה של 54 מטרים וקוטרו 3.7 מטרים.
המאיצים משתמשים בדלק מוצק מפוליבוטאדיאן אקרילוניטריל ואמוניום פרכלורט ובעודם מתודלקים כל אחד מהם שוקל 730,000 ק"ג ומספק כוח דחף של 14,600 קילו-ניוטון.
יחד מספקים שני המאיצים כוח דחף של 29,200 קילו-ניוטון שהם רובו המכריע של כוח הדחף של המשגר בעת השיגור, כאשר השאר מגיע משלב הליבה.
המאיצים מספקים הנעה במהלך 2 הדקות ו-12 השניות הראשונות לשיגור, ומתנתקים משלב הליבה בגובה של 43 קילומטרים כאשר המשגר נמצא במהירות של 5,300 קמ"ש.
גרסת בלוק 2 של המשגר אשר מתוכננת לפעול החל מהשיגור התשיעי, תשתמש במאיצים חדשים ועוצמתיים יותר (BOLE) שמפותחים על ידי חברת נורת'רופ גראמן.
המאיצים בגרסאות בלוק 1 ובלוק 1B אשר נבנו מרכיבי המאיצים של מעבורות החלל, עשויות להספיק לכשמונה שיגורים של ה-SLS ולאחר מכן ייעשה שימוש במאיצים החדשים של נורת'רופ גראמן.
המאיצים החדשים של בלוק 2 מפותחים על בסיס מאיצים מהמשגר OmegA שפיתוחו בוטל בשנת 2020. המאיצים צפויים להגדיל את כושר הנשיאה של משגר ה-SLS לכ-130,000 ק"ג של מטען אל מסלול לווייני נמוך וכ-46,000 ק"ג אל תמרון מעבר ירחי.
השלב העליון הוא השלב השני של המשגר והוא נושא את החללית אוריון.
תפקידו של שלב זה הוא לבצע תמרון שנקרא "Perigee raise maneuver" שמטרתו להעלות את גובה המסלול סביב כדור הארץ ומאוחר יותר לבצע תמרון מעבר ירחי ולשלוח את החללית לכיוון הירח.
בגרסת בלוק 1 של המשגר, השלב העליון (Interim Cryogenic Propulsion Stage או ICPS בראשי תיבות) יהיה מורכב מהשלב העליון של המשגר דלתא 4 (Delta Cryogenic Second Stage) ועם שינויים מינימליים עבור משגר ה-SLS.
אורכו של שלב זה הוא 13.7 מטרים וקוטרו הוא 5 מטרים.
בבסיס השלב ישנו מנוע RL10 יחיד אשר מונע בדלקים ממימן נוזלי וחמצן נוזלי ומספק כוח דחף של 110 קילו-ניוטון.
בסיום התמרון המעבר ירחי, כאשר חללית האוריון מתנתקת מהשלב העליון ועושה את דרכה לכיוון הירח, מפעיל השלב את מנועו בפעם האחרונה בבעירה שמטרתה להיפטר מהשלב ולהכניס אותו למסלול הליוצנטרי סביב השמש.
במשימת ארטמיס 1 נעשה שימוש במנוע RL10B-2 ובמשימות ארטמיס 2 וארטמיס 3 ייעשה שימוש במנוע RL10C-2. שתי גרסאות מנועים אלו זהות מבחינת כוח הדחף שהן מספקות.
גרסת בלוק 1 של המשגר מסוגלת לשאת כ-95,000 ק"ג למסלול לווייני נמוך, כאשר גם השלב העליון נחשב כמטען.
שלב זה אמור להיות זמני וייעשה בו שימוש בשלוש השיגורים הראשונים בלבד בתוכנית ארטמיס עד שיוחלף בידי ה-"Exploration Upper Stage".
בגרסאות בלוק 1B ובלוק 2 של המשגר והחל ממשימת ארטמיס 4, ישמש ה-Exploration Upper Stage (EUS) כשלב העליון.
שלב זה יחליף את השלב העליון הישן (ICPS) ויהיה גדול ועוצמתי יותר באופן משמעותי מקודמו.
אורכו של שלב זה הוא 17.3 מטרים וקוטרו הוא 8.4 מטרים.
בבסיס השלב יהיו ארבעה מנועי RL10C-3 אשר יספקו כוח דחף של 433 קילו-ניוטון.
למשגר ה-SLS מספר גרסאות אשר ייבנו בהתאם להתקדמות תוכנית ארטמיס והם בלוק 1, בלוק 1B ו-בלוק 2. בשלושה השיגורים הראשונים יעשה שימוש ב-SLS בלוק 1 אשר מורכב משלב ליבה, שני מאיצי צד (SRB) מורחבים שנבנו עבור משגר ארס 1, ושלב שני/שלב עליון (ICPS).
גרסת בלוק 1B שמתוכננת לפעול החל מהשיגור הרביעי, תעשה שימוש בשלב עליון עוצמתי יותר (EUS).
גרסת בלוק 2 שמתוכננת לפעול החל מהשיגור התשיעי תעשה בנוסף לכך גם שימוש במאיצי צד חדשים ועוצמתיים יותר (BOLE).
תוכניות מוקדמות עבור משגר ה-SLS נוצרו בסוף שנת 2010 עם העברת החוק "NASA Authorization Act of 2010", כמה חודשים לאחר ביטולה של תוכנית קונסטליישן בתחילת השנה.
ביטולה של תוכנית קונסטליישן גרם לביטול פיתוחם של המשגרים ארס 1 וארס 5 שנועדו עבור משימות מאוישות לירח.
עם העברת החוק החדש שקבע את תקציבי נאס"א לשנים הבאות, הוחלט על פיתוח של משגר חדש שיהיה מיועד עבור משימות מאוישות מעבר למסלול הלווייני הנמוך.
עם זאת, לא צוין יעד ספציפי שעבורו ישמש ה-SLS לשלוח אסטרונאוטים, ובשנים הראשונות לפיתוחו ועל רקע ביטול תוכנית קונסטליישן לחקר מאויש של הירח, ייעודו הכללי בגרסאות המתקדמות שלו היה משימות מאוישות לאסטרואידים ולמאדים.
החוק שעבר בקונגרס האמריקאי הגדיר מטרות כלליות עבור המשגר העתידי וקבע שהמשגר החדש צריך להיות בעל כושר נשיאה של מטען במשקל של 70-100 טון אל מסלול לווייני נמוך ושבגרסאות מאוחרות יותר יהיה מסוגל לשאת עד 130 טון.
תאריך היעד הראשוני עבור כניסתו של המשגר לפעילות מבצעית תוכננה לסוף שנת 2016 ונקבע שהמשגר יפותח "עד כמה שניתן" מחומרה שכבר קיימת במערכות שיגור אחרות ובראשן מעבורות החלל שעמדו לצאת משירות.
בספטמבר 2011 הכריזה נאס"א על המשגר החדש והציגה תכנונים מוקדמים.
למשגר תוכננו מספר גרסאות שאמורות להיות עוצמתיות יותר מגרסה לגרסה.
בשנים הראשונות לפיתוח נשקלו מסלולים שונים עבור פיתוחו של המשגר על גרסאותיו השונות.
באוגוסט 2014 נאס"א הודיעה שהושלמה ביקורת "Key Decision Point C" ואושרו התרשימים, ושתהליך פיתוחו של המשגר מוכן לצאת לדרך.
באותה השנה החלו עבודות הריתוך של שלב הליבה.
בשנים הבאות ערכה נאס"א בדיקות במנועי RS-25 כהכנה לשימוש שלהם במשגר.
בשנים 2015-2016 בוצעו בהצלחה בדיקות הצתת מנועים סטטית במאיצים של המשגר (Five-segment solid rocket boosters).
בשנת 2017 העבירה חברת United Launch Alliance לנאס"א את השלב השני (ICPS) עבור משימת ארטמיס 1.
בדצמבר 2019 הסתיימה בנייתו של שלב הליבה עבור משגר ה-SLS הראשון והוא הועבר מממתקן ההרכבה מישוד שבניו אורלינס אל מרכז החלל סטניס שבמיסיסיפי.
ב-16 בינואר 2021 נערכה בדיקת הצתת מנועים סטטית שלא צלחה, כאשר המנועים הושבתו בטרם עת.